FRA  NÆR  OG  FJERN 


Europakonkurrence  1985 

Stjernen  har  nu  den  glæde  at  kunne  bekendtgøre  den  første  konkurrence  i  litteratur,  musik  og  kunst: 
Europakonkurrence  1985.  Alt  afhængig  af  den  valgte  disciplin  vil  konkurrencen  dække  hele  Europa, 
eller  Danmark,  som  det  fremgår  af  nedenstående. 

Overordnede  regler: 

1.  Konkurrencen  er  nu  igang.  Materialer  skal  være  poststemplet  senest  den  31.  oktober,  1985. 

2.  Konkurrencen  er  åben  for  alle  sidste  dages  hellige  på  18  år,  både  professionelle  og 
amatører:  forfattere  og  digtere,  musikere  og  billedkunstnere. 

3.  Deltagerne  må  kun  indsende  én  opgavebesvarelse  pr.  kategori.  Emnerne  skal  være  pas- 
sende for  sidste  dages  hellige. 

4.  De  indsendte  noveller  til  forfatterkonkurrencen  skal  være  på  dit  eget  sprog  (hvis  du  vil, 
kan  du  vælge  din  egen  oversættelse  til  engelsk)  og  maskinskrevet  med  dobbelt  linjeafstand  på 
hvidt  A-4  papir  (kun  beskrevet  på  den  ene  side). 

5.  Manuskripter  bliver  ikke  returneret,  så  tag  venligst  en  kopi  til  dig  selv  inden  du  sender  os 
originalen. 

6.  Deltagernes  navne  må  ikke  stå  på  manuskripterne. 

7.  Alle  materialer  skal  indsendes  sammen  med  følgende  erklæring  i  en  forseglet  kuvert:  »Jeg 
er  medlem  af  Jesu  Kristi  Kirke  af  Sidste  Dages  Hellige,  og  det  indsendte  materiale,  (skriv  titel. 
NB.  Ved  billeder  skrives  en  titel  bag  på  hvert  billede,  og  alle  disse  titler  skal  skrives),  er  mit  eget 
værk.  Det  er  ikke  indsendt  til  udgivelse  andet  sted,  og  vil  ikke  blive  sendt  andetsteds  før 
resultaterne  af  denne  konkurrence  er  blevet  offentliggjort.« 

Konkurrencedeltageren  skal  underskrive  erklæringen  og  skrive  navn,  adresse  og  telefon- 
nummer, stilling  i  kirken,  professionel  baggrund  samt  vedlægge  et  professionelt  fremstillet 
sort/hvidt  pasbillede  af  sig  selv. 

8.  Navnene  på  vinderne  vil  blive  offentliggjort  i  Stjernen  i  april  1986. 

9.  Vinderopgaverne  bliver  eventuelt  ophavsretsbeskyttet  af  kirken.  (Dette  begrænser  ikke 
ophavsmandens  anvendelse  af  materialet).  Kirken  forbeholder  sig  ret  til  at  foretage  redaktio- 
nelle ændringer,  om  dette  skulle  være  nødvendigt. 

Konkurrencerne: 

Artikel-konkurrence 

1.  Kronikker  eller  videnskabelige  ar- 
tikler må  skrives  om  ethvert  emne  der 
passer  sig  til  offentliggørelse  i  Stjer- 
nen, som  fx.  om  kirkens  lærdomme, 
principper,  programmer  og  historie; 
ægteskab  og  familie;  biografiske  artik- 
ler, elc  og  de  skal  være  fuldt  ud  do- 
kumenteret. Artikler  af  personlig  art 
skal  ikke  indsendes  til  denne  konkur- 
rence. 

2.  Artiklerne  vi!  blive  bedømt  ud  fra 
formålet,  budskabet,  udtryksmåden, 
den  almene  interesse,  originalitet  og 
skrivestil. 

3.  Artiklen  må  ikke  være  på  mere  end 
3000  ord. 

4.  Der  vil  blive  uddelt  en  førstepræ- 
mie på  1500  kr.  Andre  indsendte  artik- 
ler kan  få  rosende  omtale. 

5.  Efter  bedømmelsen  på  lokalt  plan 
vil  de  bedste  artikler  blive  oversat  til 
engelsk  og  den  endelige  konkurrence 
vil  foregå  på  europæisk  plan. 

6.  Artikler  skal  sendes  til: 
Feature  Article  Contest 
INTERNATIONAL  MAGAZINES 
Industriestrasse  21 

D-6382  Friedrichsdorf 
Vesttyskland. 

Artikler  om  personlige  oplevelser 

1.  Artiklerne  skal  fortælle  om  virkeli- 
ge oplevelser  i  forbindelse  med  efter- 
levelse af  evangeliet  -  morsomme  eller 
åndelige. 

2.  Artiklerne  vil  blive  bedømt  ud  fra 
formålet,  budskabet,  udtryksmåden, 
den  almene  interesse,  originalitet  og 
skrivestil. 

3.  Artiklen  må  ikke  være  på  mere  end 
2500  ord. 

4.  Der  vil  blive  uddelt  en  førstepræ- 
mie på  1200  kr.  Andre  indsendte  artik- 
ler kan  lå  rosende  omtale. 

5.  Efter  bedømmelse  på  lokalt  plan  vil 
de  bedste  artikler  blive  oversat  til  en- 
gelsk og  den  endelige  konkurrence  vil 
foregå  på  europæisk  plan. 

6.  Artikler  skal  sendes  til: 
Personal  Experience  Article  Contest 
INTERNATIONAL  MAGAZINES 
Industriestrasse  21 

D-6382  Friedrichsdorf 
Vesttyskland 


Novelle-konkurrence 

1 .  Alle  historier  skal  være  skønlitteræ- 
re. 

2.  Historierne  vil  blive  bedømt  ud  fra 
deres  artistiske  værdi  (anvendelse  af 
tema,  plot,  personer,  handling,  sam- 
menhæng, etc).  originalitet  og  almen 
interesse. 

3.  Historien  må  ikke  være  på  mere 
end  3000  ord. 

4.  Der  vil  blive  uddelt  en  førstepræ- 
mie på  1200  kr.  Andre  indsendte  hi- 
storier kan  få  rosende  omtale. 

5.  Efter  bedømmelsen  på  lokalt  plan 
vil  de  bedste  artikler  blive  oversat  til 
engelsk  og  den  endelige  konkurrence 
vil  foregå  på  europæisk  plan. 

6.  Artikler  skal  sendes  til: 
Short  Story  Contest 
INTERNATIONAL  MAGAZINES 
Industriestrasse  21 

D-6382  Friedrichsdorf 
Vesttyskland. 

Poesi-konkurrence 

1.  Digte  vil  blive  bedømt  efter  deres 
kimstneriske  værdi  (anvendelse  at 
tema,  form,  billedsprog,  symboler  og 
andre  poetiske  elementer),  originalitet 
og  almen  interesse. 

2.  Digtet  må  ikke  være  på  mere  end 
50  linjer. 

3.  Der  vil  blive  uddelt  en  førstepræ- 
mie på  400  kr.  Andre  indsendte  digte 
kan  få  rosende  omtale. 

4.  Konkurrencen  vil  kun  foregå  på 
lokalt  plan. 

5.  Artikler  skal  sendes  til: 
Short  Story  Contest 
INTERNATIONAL  MAGAZINES 
Industriestrasse  21 

D-6382  Friedrichsdorf 
Vesttyskland. 

Foto-konkurrence 

1.  Deltagerne  må  højst  indsende  10 
billeder.  Der  må  indsendes  papirbil- 
leder (sort-hvid  eller  farve)  eller  lysbil- 
leder. 

2.  Billederne  skal  beskrive  SDH-te- 
maer  -  begivenheder  eller  temaer  i 
skriften,  kirkens  verdensomspænden- 
de historie,  SDH  livsstil  og  oplevelser, 
SDH  lærdomme,  etc.  Billederne  skal 
kunne  reproduceres  i  Stjernen. 

3.  De  indsendte  billeder  vil  blive  be- 
dømt ud  fra  deres  almene  interesse  og 
kunstneriske  værdi. 


4.  Første-,  anden-  og  tredjepladsen  vi! 
blive  præmieret.  (Førstepræmien:  800 
kr.,  andenpræmien:  400  kr.  og  tredje- 
præmien: 150  kr.).  Andre  billeder  kan 
få  rosende  omtale. 

5.  Konkurrencen  vil  være  på  europæ- 
isk plan. 

6.  Billeder  skal  sendes  til: 
Photography  Contest 
INTERNATIONAL  MAGAZINES 
Industriestrasse  21 

D-6382  Friedrichsdorf 
Vesttyskland. 

Tegne-konkurrence 

1.  Konkurrencedeltagere  må  højst 
indsende  3  tegninger  (raderinger,  lito- 
grafier, pasteller,  blæktegninger,  bly- 
antstegninger, kultegninger  eller  an- 
dre beslægtede  grafiske  medier). 

2.  Tegningerne  skal  beskrive  SDH- 
temaer  -  begivenheder  eller  temaer  i 
skrii'ten.  kirkens  verdensomspænden- 
de historie.  SDH  livsstil  og  oplevelser, 
SDH  lærdomme,  etc.  legningerne 
skal  kunne  reproduceres  i  Stjernen. 

3.  De  indsendte  tegninger  \'il  blive 
bedømt  ud  fra  deres  almene  interesse 
og  kunstneriske  værdi. 

4.  1-ørste-.  anden-  og  tredjepladsen  vil 
blive  pra^mieret.  (Førstepræmien: 
1000  kr.,  andenpræmien:  700  kr.  og 
tredjepræmien:  400  kr.).  Andre  bille- 
der kan  få  rosende  omtale. 

5.  Konkurrencen  vil  være  på  europæ- 
isk plan. 

6.  Billeder  skal  indsendes  til: 
Drawing  Contest 

INTERNATIONAL  MAGAZINES 
Industriestrasse  21 
D-6382  Friedrichsdorf 
Vesttyskland. 

Musik-konkurrence 

1.  Der  er  to  kategorier  i  denne  kon- 
kurrence: (I)  børnesange  og  (2)  sal- 
mer. 

2.  Deltagere  må  kun  indsende  en  sang 
og/eller  én  salme.  Under  den  ind- 
sendte sang  eller  salmes  titel  skal  der  i 
parantes  stå  hvilken  af  de  to  katego- 
rier den  tilhører. 

3.  Børnesange  skal  afspejle  evangeli- 
ske idealer  og  passe  sig  ti!  brug  i  hjem 
og  kirke.  Salmer  skal  passe  sig  til  brug 
i  hjem,  menigheder  eller  kor. 

4.  Med  alle  sange  eller  salmer  skal 
følge  et  klaver-  eller  orgelakkompag- 

nement.  Der  må  ikke  anvendes  pro- 
fessionel hjælp  ved  arrangeringen. 

5.  Sange  og  salmer  vil  blive  bedømt 
efter  deres  kunstneriske  værdi,  brug- 
barhed i  hjem  eller  kirke,  originalitet, 
iørefaldenhed,  sværhedsgrad  og  sam- 
spillet mellem  tekst  og  musik. 

6.  Alle  indsendte  sange  og  salmer  skal 
fremstå  i  en  god  kopi  af  tekst  og  mu- 
sik sammen,  i  en  velordnet  manu- 
skriptform. Hvis  to  medlemmer  ar- 
bejder sammen  skal  de  begge  under- 
skrive den  krævede  erklæring  (se  de 
overordnede  regler,  nr.  7). 

7.  Hverken  tekst  eller  musik  må  være 
ophavsretsbeskyttede. 

8.  Konkurrencen  vil  kun  blive  på  lo- 
kalt plan,  og  vinderindslagene  kan 
eventuelt  komme  i  kirkens  fremtidige 
salmebøger  eller  børnesangbøger  i  de 
respektive  lande. 

9.  Der  bliver  uddelt  en  pengepræmie 
på  700  kr.  til  vinderen  i  hver  kategori. 
Andre  salmer  og  sange  kan  få  rosen- 
de omtale. 

10.  Sange  og  salmer  sendes  til: 
Music  Contest 

INTERNATIONAL  MAGAZINES 
Industriestrasse  21 
D-6382  Friedrichsdorf 
Vesttyskland. 


1.  Kom,  kom,  Guds  folk,  frem  -  ad 
skal  græ 


2.  Mon  vi 

3.  Vi      fin  -  de  ste 

4.  Om    hyt- ten  på 


de,  oin 
det  fo' 
vor  rej 


I 


Nyt  missionærpar  på  Bornholm 


Ai/dstc     søster  C/irisfciisen  foran  tcmplci  i  Provo,  Utah 


Efter  5  måneder  som  missionærpar 
på  Bornholm  er  Niels  og  Vera  Johan- 
sen pr.  14/4  rejst  til  Falster,  for  derfra 
at  fortsætte  deres  mission  i  Vording- 
borg, der  hidtil  har  været  uden  mis- 
sionærer. Ældste  Niels  Johansen  vir- 
kede som  grenspræsident  i  Rønne. 
Den  nye  grenspræsident  er  også  en 
missionær,  nemlig  ældste  Gunnar 
Christensen,  der  er  på  mission  i 
Danmark  sammen  med  sin  hustru, 
søster  Afton  Christensen.  Han  er 
dansker,  hun  amerikaner  og  Born- 
holm er  det  første  sted  på  deres  missi- 
on her  i  Danmark. 


Rønne  gren  har  i  det  forløbne  1  1/2 
år  fået  mange  nyanskaffelser,  til  glæ- 
de for  såvel  medlemmer  som  missio- 
nærer. Det  første  der  falder  i  øjnene 
er  kirkens  navn  i  smukke  hvide  bog- 
staver på  facaden  ud  mod  gaden,  den 
større  P-plads  samt  et  nyt  hegn.  Ind- 
vendigt har  vi  fået  en  tæppeløber  i  en- 
treen og  mødesalen,  telefon,  16mm 
filmfremviser  og  et  nyt  el-orgel.  Vi 
glæder  os  over  den  udvikling  der  sker 
i  kirken  herovre. 

pb 


Kirkens  Mission  er  trefoldig 


»Mine  brødre  og  søstre,  brødrene  i  Det  øverste  Præsi- 
dentskab har  grundet  over  og  bedt  angående  det  stor- 
slåede sidste  dages  værk  Herren  har  givet  os,  og  vi  føler 
at  kirkens  mission  er  trefoldig: 

At  forkynde  Herren  Jesu  Kristi  evangelium  til  alle 
nationer,  slægter,  tungemål  og  folk; 

At  gøre  de  hellige  fuldt  beredte,  ved  at  forberede  dem 
til  at  modtage  evangeliets  ordinanser  og  ved  undervi- 
sning og  selvbeherskelse  at  opnå  ophøjelse. 


At  forløse  de  døde  ved  at  udføre  stedfortrædende 
evangeliske  ordinanser  for  dem  der  har  levet  på  jorden. 

Alle  tre  missioner  er  en  del  af  et  samlet  værk  -  at 
hjælpe  vor  himmelske  Fader  og  hans  Søn,  Jesus  Kristus 
med  at  fuldføre  deres  storslåede  mission,  'at  tilvejebringe 
udødelighed  og  evigt  liv  for  mennesket.'  (Moses  1  :  39)« 
-  Præsident  Spencer  W.  Kimball,  generalkonferencen  d.  4. 
april,  1981. 

Kirken  har  været  præget  af  vækst  i 
præsident  Kimballs  tid  som  profet 

Oversættelser  af 

Mormons  Bog 

Mellem  1974  og  1984  er 
Mormons  Bog,  eller  dele  af 
Mormons  Bog  blevet  oversat 
til  yderligere  45  sprog. 

Nye  templer 

Mellem  1974  og  1984  er  der 
blevet  bekendtgjort  planer 
om  ialt  31  nye  templer. 

Filialer  af  det 

genealogiske  bibliotek 

Mellem  1974  og  1984  er  tallet 
af  filialer  vokset  med  414. 

Nye  missioner 

Mellem  1974  og  1984  er  der 
blevet  dannet  73  nye  missio- 
ner. 

Evangeliet  er  oversat  til  96  sprog 

Jesu  Kristi  Kirke  kan  nu  »tale«  nied  ca.  80%  af  jordens  befolkning  på  deres  eget  sprog 


I  månederne  op  til  april  1853  var  mis- 
sionærerne afskåret  fra  at  virke  i  Prøj- 
sen, begrænset  i  Gibraltar,  ude  af 
stand  til  at  komme  ind  i  Siam  (Thai- 
land), nægtet  adgang  til  Spanien  og 
Britisk  Guiana,  og  udvist  af  de  Ve- 
stindiske øer. 

Ældsterne  havde  ingen  fremgang  i 
Kina  eller  Hindustan  (Indien)  og  de- 
res anstrengelser  i  Sydafrika  blev 
standset  af  pøbelhobe.  Krimkrigen 
afskar  dem  fra  at  arbejde  i  Malta  og 
middelhavsområdet. 

Uagtet  at  denne  anstrengelse  for  at 
bringe  evangeliet  til  verden  havde 
slået  fejl,  udsendte  præsident  Brigham 
Young  og  hans  rådgivere  en  erklæring 
til  »de  hellige  der  er  spredt  ud  over 
hele  verden«  hvori  de  anmodede  om 
at  Mormons  Bog  blev  oversat  til  »alle 
sprog  og  alle  dialekter  under  himlen, 
og  tryk  den  når  Gud  giver  mulighed 
for  det«. 

Dette  ambitiøse  mål  blev  forhin- 
dret af  den  såkaldte  Utah-krig,  og  af 
en  verden  der  generelt  var  fjendtlig 
indstillet  overfor  den  store  saltsødals 
forfulgte  folk.  Der  blev  gjort  nogle 
fremskridt  i  årenes  løb,  men  det  stør- 
ste skridt  blev  taget  i  dette  årti. 

Denne  æra  begyndte,  da  præsident 
Spencer  W.  Kimball  d.  29.  september 
1978  sagde  til  regionalrepræsentan- 
terne, at:  »Jeg  kan  ikke  se  hvorfor 
Herren  skulle  åbne  døre  som  vi  ikke 
er  parat  til  at  gå  ind  ad«. 


John  C.  Alicnum  liar  iu}\'il<lct  com- 
^^^g  piifcra/fahctcr  for  maiii^c  sproi^, 
som  en  iijælp  ti!  oversættere 


Derefter  blev  oversættelsesarbejdet 
sat  i  højsædet,  under  Det  øverste  Præ- 
sidentskabs og  Det  præsiderende  Bi- 
skopråds ledelse.  Nu  er  Mormons 
Bog,  eller  dele  af  Mormons  Bog  ble- 
vet oversat  til  68  sprog  -  40  af  dem 
siden  1978  -  som  tales  af  3,1  mia. 
mennesker,  eller  rundt  regnet  60%  af 
verdens  befolkning.  Kirkens  grund- 
læggende materialer  og  ofte  lidt  til  er 
nu  tilgængelige  på  96  sprog,  der  re- 
præsenterer mellem  80  og  85  procent 
af  verdens  4,76  mia.  indbyggere. 

Ved  profetens  kald  i  1978  hjalp  den 
dengang  nyligt  etablerede  Translation 
Division  med  at  udvikle  »solidt  ånde- 
ligt materiale«  til  færdigoversatte 
pakker  eller  faser. 

Introduktionsfasen  indeholder  den 
forenklede  håndbog  »Evangeliets 
grundprincipper«  og  Joseph  Smiths 
Vidnesbyrd.  Disse  225  sider  ligger  nu 
parat  på  12  sprog.  Det  næste  skridt, 
fase  I,  består  af  dele  af  Mormons 
Bog,  missionærlektierne,  pjecer  samt 
film,  ialt  564  sider,  som  nu  findes  på 
45  sprog.  Fase  2  omfatter  4153  sider 
på  18  sprog.  Kirkens  fulde  program 
(fase  3)  indbefatter  standardværkerne 
(undtagen  Bibelen  som  allerede  er 
trykt  på  1600  sprog),  og  alle  kirkens 
lektiematerialer  etc.  fra  kirkens  ho- 
vedsæde. 

Oversættelsen  til  disse  sprog  har 
ført  ad  så  forunderlige  veje  som  det 
indre  af  Paraguay  for  at  lære  nivacle- 


indianernes  sprog  til  stillehavsøerne 
Truk  og  Ponape,  samt  til  Hindu-lan- 
de for  at  lære  sådanne  sprog  som  hin- 
di og  telugu.  Der  er  blevet  taget  kon- 
takt med  trykkerier  på  Filippinerne 
for  at  få  trykt  på  hiligaynon,  og  man 
har  kontaktet  trykkerier  i  det  nære 
østen  der  kunne  trykke  på  bengali, 
punjabi  og  nepali. 

På  trods  af  alle  disse  fremskridt  har 
selve  metoden  man  oversætter  efter 
ikke  ændret  sig  væsentligt  siden  Jo- 
seph Smiths  t)g  Brigham  Youngs  tid: 
en  dygtig  indfødt  oversætter,  med  en 
god  forståelse  af  evangeliet  (hvor  det 
findes)  bliver  kontaktet.  Ordene  fly- 
der ind  i  oversætterens  hjerne  på  ét 
sprog,  og  kommer  ud  på  et  andet. 
»Oversættelse  er  stadig  en  kunst«  si- 
ger oversættere. 

Det  der  har  ændret  sig,  er  hvordan 
oversætteren  læser  sine  materialer,  og 
hvordan  han  eller  hun  noterer  sine 
oversættelser.  Det  sker  nu  næsten 
udelukkende  på  computere. 

Og  computere  er  blevet  program- 
meret på  så  mange  sprog,  at  kirkens 
oversættelsesafdeling  nu  har  de  bedste 
af  alle  muligheder  for  at  oversætte, 
ifølge  John  C.  Alleman,  som  er  leder 
af  afdelingens  tekniske  hjælpemidler. 
Alleman  skynder  sig  at  tilføje,  at  disse 
computere  ikke  kan  oversætte  direk- 
te, men  at  de  kan  yde  oversætteren 
den  bedst  tænkelige  hjælp. 

For  at  kunne  bruge  en  computer  til 
oversættelse,  måtte  man  lave  et  tekst- 
behandlingsprogram helt  fra  bunden. 
»Hvor  går  man  hen  og  køber  et 
tekstbehandlingsprogram  til  et  sprog 
som  tonga?«  spørger  Alleman. 

Fra  bunden  betyder  virkelig  fra 
hunden.  Alleman  er  i  virkeligheden 
blevet  en  slags  grafisk  arkitekt.  Han 
indbygger  computerskærmeprikker 
ind  i  alfabeterne  fra  de  forskelligarte- 
de alfabeter  og  programmerer  com- 
puteren. Så  lærer  afdelingens  ansatte 
at  skrive  alfabetet  på  et  standard 
computertastatur,  og  de  kan  opnå  ha- 
stigheder på  op  til  100  ord  i  minuttet. 

Oversættere  får  også  hjælp  af  com- 
puterens hukommelse.  Kæmpe  oplag- 
ringssystemcr  husker  dc  almindeligste 
sætninger  i  oversættelse.  Disse  kaldes 
let  frem  på  skærmen.  Hukommelses- 
systemet  indeholder  også  retskriv- 
ningsordbøger på  mange  forskellige 
sprog. 

Church  News 


Her  ses  cl  comjmlcrtaslaiw  med  del  hebraiske  alfahel,  lil  fek.sihe/iand- 
linif.sanlæji  for  hebraisk  ()\^  jiddisch 


Tempelaften  i  Københavns  stav 

De  unge  har  lavet  fantasifulde  tøjdyr  til  templet 


Under  søster  Ellen  Halls  og  bror  Jens 
Andersens  ledelse,  afholdt  Køben- 
havn stavs  unge  en  tempelaften,  hvor- 
til var  inviteret  stavspræsident  Ric- 
hardt Andersen,  regionalrepræsen- 
tant Bo  Cj.  Wennerlund  samt  den  nye 
og  på  daværende  tidspunkt  ikke 
navngivne  tempelpræsident.  På  grund 
af  generalkonferencen  måtte  broder 
Bo  G.  Wennerlund  desværre  allyse 
sin  deltagelse,  og  tempelpræsidenten 
var  endnu  ikke  blevet  valgt,  så  heller 
ikke  han  kunne  komme.  De  unge,  der 
udover  tiere  præsentationer  i  form  af 
skuespil  og  sange,  også  havde  lavet 
gaver  til  børneværelset  i  templet  i 
Stockholm,  overrakte  derfor  disse  til 
stavspræsident  R.  Andersen,  der  vil 
videreformidle  dem.  Gaverne  var 
mange  fantasifulde  tøjdyr  mv.  som  de 
unge  selv  havde  fremstillet,  og  det  var 
tydeligt  at  der  var  lagt  et  stort  arbejde 
i  gaverne.  Ud  over  gaver,  sange  og 
skuespil,  havde  de  unge  pyntet  salen 
med  en  stor  tegning  af  templet  i 
Stockholm,  og  en  imponerende  kage. 


der  ligeledes  forestillede  templet  (se 
billedet).  Kagen  var  ikke  kun  til  pynt, 
men  blev  spist  i  løbet  af  aftenen.  Det 
blev  en  mindeværdig  aften,  som  ikke 
alene  viste  hvor  meget  de  unge  glæder 
sig  over  templet  i  Stockholm,  men  og- 
så hvor  dygtigt  de  er  blevet  forberedt 
af  deres  forældre  og  ledere  i  kirken. 
Taj 


Søster  Ellen  Hall  indleder  med  en 
lale  lil  oi^  om  de  unge 

Broder  Jens  Andersen  forestod  overrækkel- 
sen af  de  tiiv^es  <^aver  til  præsident  Andersen 


Billeder  fra 
tempelaftenen 


Skuespillerne  <^av  ^rund  til  eftertanke  o<^  selvransai^else. 
Iler  ses  en  del  af  deltaljerne  i  J.  wards  præsentation.  For- 
rest i  hilledet  kan  man  se  en  del  af  de  tøjdyrsgaver,  der 
blev  skænket  af  de  unge 


Stavei7s  pigekor  sang  sange  af  broder  Palle  Hatting. 

Broder  Hatting  aeeompagnerede  på  guitar,  og  ved  klaveret  ses  broder  Jes 
Gram 


De  unge  piger  fra  Allerød  havde  lavet  detme 
imponerende  »tempelkage«,  som  indgik  i  af- 
tenens forfriskninger 


1 


Skuespil  i  Allerød  ward 


En  stor  del  af  Allerød  ward  var  invol- 
veret i  opførelsen  af  Jules  Romains' 
skuespil  »Dr.  Knock,  eller  Medici- 
nens Triumf«  som  foregik  den  22. 
marts.  Skuespillet  var  samtidig  en 
indvielse  af  en  nylavet,  transportabel 
scene,  og  da  stykket  blev  en  succes,  er 
det  ikke  usandsynligt  at  vi  snart  igen 
skal  høre  om  skuespillertalentet  i  Al- 
lerød ward.  Selve  stykket  er  en  humo- 
ristisk fortælling  om  hvorledes  vi  alle 
sammen  er  ude  for  et  pres  fra  den 
kommercielle  lægevidenskab.  Det 
handler  om  hvorledes  en  ny  læge 
overtager  en  gammel  læges  praksis, 
der  er  ved  at  gå  i  stå,  da  der  ingen 
syge  er  i  området.  På  ganske  kort  tid 
får  den  nye  læge  dog  sin  praksis  til  at 
blomstre  ved  på  forskellige  måder  at 
overbevise  sine  klienter  om  deres 
mange  skavanker  og  deres  behov  for 
hjælp  og  medicin.  Billedet  er  taget  af 
Finn  Lykkegaard. 
JWS 


Esbjerg-medlem  kendt  for  sin  musikglæde 

Han  er  positiv,  energisk  og  musikalsk 


En  af  Esbjergs  lokalaviser,  Esbjerg 
Posten  bragte  sidste  år  en  stor  artikel 
om  bror  Carl  Johan  Grabe,  som  er 
kendt  i  Esbjerg  for  forskellige  musi- 
cals og  koncerter.  Der  var  billede  på 
forsiden  af  avisen,  og  ikke  mindre  end 
7  billeder  inde  i  selve  avisen  for  at 
illustrere  de  mange  aktiviteter  bror 
Grabe  har  været  primus  motor  i.  Ar- 
tiklen begynder  således; 

»Han  er  positiv,  energisk,  altid  i 
godt  humør,  musikalsk,  alsidig,  flittig, 
god  til  børn  og  unge,  foregangsmand 
indenfor  musik  og  teater  og  meget 
mere.  Man  kunne  komme  med  man- 
ge flere  superlativer  om  musiklærer 
Carl  Johan  Grabe,  men  da  han  også 
er  en  beskeden  mand,  er  han  allerede 
på  nuværende  tidspunkt  pinlig  berørt 
af  denne  indledning,  så  vi  vil  straks  gå 
over  til  en  mere  detaljeret  beskrivelse 
af  ham  og  hans  arbejde  med  musik. 


børn  og  unge  gennem  mange  år.« 

Artiklen  går  så  videre  med  at  be- 
skrive bror  Grabes  forløb  med  en 
konservatorieuddannelse,  hans  arbej- 
de med  unge  i  forskellige  organisatio- 
ner og  skoler,  og  hvordan  han  på  da- 
værende tidspunkt  var  ved  at  afslutte 
en  lærereksamen  på  seminariet. 

Bror  Grabe  er  et  storslået  eksempel 
på  hvorledes  vi  alle  kan  gøre  os  gæl- 
dende i  samfundet  omkring  os,  hvis  vi 
udvikler  vore  talenter,  og  bruger  dem 
til  at  sprede  glæde  omkring  os. 
Taj 


Broc/cr  (Irahc  cr  hlcvct  »noi^cf  ved 
musikken«  i  Ii.sh/cr<^ 

Af  en  ikke-mormons  dagbog 


Hvad  der  kommer  ud  af  at 
undervise  i  slægtsforskning 

1856  Horns  Herred 

Mormonkirken  i  Tversted  Sogn. 


De  sidste  par  år  har  jeg  undervist  i 
slægtsforskning  på  aftenskolen,  og  for 
at  opildne  mine  elever  til  at  skrive  en 
beretning  om  deres  eget  liv,  spørger 
jeg  dem:  »Er  der  nogen  af  jer,  der  har 
en  dagbog  fra  jeres  bedste-  eller  olde- 
forældre?« Det  har  som  regel  ingen. 
»Ville  I  ikke  ønske,  at  I  havde  en  så- 
dan dagbog?«  Jo,  det  ville  da  være  en 
skat  for  enhver  slægtsforsker.  Så 
spørger  jeg:  »Hvis  jeg  en  dag  får  lej- 
lighed til  at  stille  det  samme  spørgs- 
mål til  jeres  børnebørn  eller  oldebørn, 
hvad  skal  de  så  svare?«  Og  så  har  jeg 
den  glæde,  at  nogle  af  dem  begynder 
at  skrive  deres  egen  livshistorie. 

En  dag  svarede  en  af  eleverne  mig, 
at  hun  havde  sin  oldefars  dagbog,  og  i 
den  var  en  optegnelse  om  mormoner  i 
det  nordligste  jylland.  Så  var  jeg  selv- 
følgelig meget  interesseret,  og  fik  lov 
at  låne  den  gamle  dagbog,  hvori  der 
kun  var  skrevet  nogle  få  sider.  Af  den 
fremgik  det,  at  oldefaderen  -  Hans 
Claus  Christian  Bang  -  havde  deltaget 
i  treårskrigen  1848/51.  Men  det  mest 
interessante  var  dog,  at  han  i  årene 
1856  og  1857  var  høstarbejder  på  en 
gård  ved  navn  Steensbæk  nordøst  for 
Hjørring,  og  havde  da  forbindelse 
med  en  mormonmenighed,  som  han 
beskriver  i  sin  dagbog.  Han  giver  et 
levende  billede  af  de  helliges  vilkår 
dengang,  og  da  jeg  læste  denne  op- 
tegnelse, erindrede  jeg  Jesu  ord:  »Jeg 
priser  dig.  Fader,  Himmelens  og  jor- 
dens Herre,  fordi  du  har  skjult  dette 
for  de  vise  og  kloge  og  åbenbaret  det 
for  de  umyndige.«  (Matt.  1 1  :  25). 


Men  lad  os  gå  tilbage  til  august 
1856  og  lade  gamle  Hans  Bang  selv 
fortælle: 


Rundt  om  hundreder  af  sorte  Tør- 
vestakke i  en  Mose  af  over  □  Miil, 
som  strækker  sig  Nord  for  tværs  gjen- 
nem  Landet  og  hvor  man  fra  Højlan- 
det, der  falder  af  mod  Mosen  blot  seer 
trende  små  Huse,  hvoriblandt  dette 
ligger  nærmest  ved  Vejen,  som  Syd 
fra  fører  ind  i  Mosen.  Det  er  Søndag 
Formiddag  kl.  10  -  1856  -  og  Mor- 
monmenigheden vandrer  did.  To 
mand  i  mørke  Klæder,  ligesom  Tør- 
vestakkene, kommer  frem  bag  Huset, 
see  sig  om  til  alle  Sider  og  forsvinde 
gjennem  Dørren.  Nogle  Faar  vandre 
om  for  Enden  af  Huset.  Jens  Heden, 
Menighedens  Præst,  eier  dette  og  et 
andet  lidet  Huus  tæt  derved.  Han  har 
kiøbt  dem  for  de  Penge,  han  har  tjent 
ved  at  være  Mormon.  Et  lidet  Stykke 
elendig  Havre  og  nogle  Kartofler  ere 
alle  de  spor  til  dyrket  Jord,  der  findes. 
Huset  har  ingen  Vinduer  ind  imod 
Mosen.  Jens  Heden.  Menighedens 
Præst,  når  ingen  anden  haves,  men  en 


omvandrende  seminarist  er  ellers  an- 
seet  for  deres  bedste  Prædikant;  iø- 
vrigt  prædiker  enhver  af  menigheden, 
som  anseer  sig  for  tilstrækkelig 
skriftlærd,  saa  snart  Aanden  kommer 
over  ham.  Tre  andre  Mænd  i  mørke 
Klæder  kom  østerfra  og  flere  saae  jeg 
ikke. 

Jens  Hedens  andet  Huus  beboes 
ogsaa  af  en  Mormon,  som  -  tjener  i 
Høsten  paa  Steensbæk,  Rokke  Lars 
kaldet  -  slaaer  Græs  overalt  paa  Mo- 
sen, hvor  de  lyster  uden  at  spørge 
Eierne,  som  rigtignok  boe  langt  der- 
fra og  ikke  bruge  det.  Ellers  er  Mor- 
monerne deromkring  Folk  af  exem- 
plarisk  Vandel,  bande  aldrig,  ere  sæ- 
delige og  ædruelige,  men  plage  Folk 
forfærdeligt  med  Prædikener.  Paa 
Steensbæk  er  en  sådan.  Rokke  Lars,  i 
Høsttjeneste,  som  ikke  lader  de  andre 
Høstfolk  faae  Lov  at  sove  for  Snak, 
men  de  lee  ham  ud.  Mormonerne  vide 
godt,  at  Joe  Smidt  var  en  simpel  Dag- 

leier,  men  Herrens  Aand  kom  over 
ham.  Fleerkoneriet  er,  paastode  de 
tidligere,  kuns  tilladt  de  Ypperste 
iblandt  dem,  da  deres  Afkom  ogsaa 
maa  være  saa  meget  ypperligere  end 
Andres,  saa  at  det  er  rimeligt,  at  de 
maa  have  flere  Koner. 

Menigheden  forsamledes  tidligere  i 
Bindsløv,  men  befandt  sig  ikke  vel 
blandt  de  andre  Sognefolk,  og  den 
hos  hvem  de  mødtes,  faldt  fra  Troen; 
nu  mødes  nu  meest  i  Huuset  i  Mosen, 
hvor  Ingen  forstyrre  dem,  undertiden 
ogsaa  andetsteds. 

Året  efter  var  Bang  igen  på  Steens- 
bæk.  Dagbogen  indeholder  intet  om 
årets  begivenheder,  men  gensynet 
med  mormonerne  har  gjort  så  stort  et 
indtryk,  at  han  nedskriver  følgende: 
1857. 

Menigheden  lader  til  at  have  snare- 
re af-  end  tiltaget  siden.  Deres  eneste 
medlem  i  Bindsløv  Sogn  er  faldet  fra 
og  der  er  noget  vaklende  ved  deres 
Søndags  Gudstjeneste;  de  veed  ikke 
altid  rigtigt,  om  der  er  nogen.  Sidste 
Søndag  -  16.  August  -  havde  Præsten 
indbudt  mig  til  at  overvære  Forsam- 
lingen, men  der  var  ingen,  blot  han  og 
Naboen  Rokkelars  vare  tilstede  og 
den  sidste  kom  først,  da  han  saae  mig. 
Hele  Præstens  Bolig  var  et  usselt 
Kammer  med  Bilæggerovn,  to  Alko- 
vesenge, tre  Børneseng,  et  Bord  og  de 
sædvanlige  to  Bænke.  Et  Bind  af 
Skandinaviens  Stjerne  og  Arson  Bets 
Skrift  laae  på  Bordet.  En  Mængde 
skidne  Børn  og  en  skiden  Kone  gloe- 
de paa  os,  der  var  en  Hede,  saa  man 
ikke  kunne  være  der,  thi  Solen  stod 
paa.  Der  var  iøvrigt  et  Værelse  endnu 
i  Huset,  men  der  boede  en  anden  Ko- 
ne. I  Aar  havde  han  noget  Havre  og 
Rug,  som  endda  nok  gik  an  og  gode 
Kartofler.  Han  gaaer  iøvrigt  ogsaa 
paa  Arbejde  af  og  til  på  Steensbæk, 
dog  sjeldent. 

I  Elling  Sogn  ligger  et  Sted  i  Mosen 
kaldet  Napskirke,  hvor  det  lader  til, 
at  de  hyppigere  samles,  thi  en  Mæng- 
de Mormoner  bor  i  denne  Mose.  Præ- 
sten i  Tversted,  Friis,  en  fornuftig, 
god  og  veloplyst  Mand  har  flere 
Gange  været  i  Strid  med  Jens  Heden, 
men  denne  disputerer  paa  sædvanlig 
Fruentimmermaner,  saa  at  han  ei 
veed,  naar  han  er  gjendreven  og  rolig 
gaar  videre;  han  er  stærk  i  Skrift- 
sprog, thi  sin  Bibel  har  han  vel  stu- 
deret. Det  er  en  lille,  bleg,  mager 


Mand,  ser  kløgtig  ud,  er  mild,  venlig, 
men  Øjnene  meget  fanatiske. 

Rokkelars  tyk,  større,  eenfoldig 
med  sorte  fanatiske  Øjne  i  det  runde, 
gule  Ansigt,  slaaer  bestemt  strax,  naar 
Troen  kræver  det  eller  Jens  befaler  og 
viger  sikkert  ikke  i  en  Kamp  for  Tro- 
en, saalænge  der  er  Liv  i  ham,  men 
Brændevinen  er  hans  Herre,  og  han 
har  derfor  været  udelukket  og  er  løst 
ind  igjen  af  fire  Mænd:  de  skruppe 
dem  med  en  Kardæsk  ved  saadanne 
leiligheder,  hvilket  han  siger  var  saa 
slemt,  at  han  nok  skal  vogte  sig  for  at 
drikke  mere.  De  andre  Høstfolk  gjøre 
meget  Nar  af  ham  og  hans  præker. 
Da  han  under  Arbejdet  hørte,  at  de 
vare  ilav  med  hans  Kone  og  at  hun 
forsvarede  Troen,  raabte  han:  veed 
du  ikke,  at  Du  skal  tie;  lad  dem 
komme  til  mig,  jeg  skal  nok  svare 
dem. 

Så  oplyser  Hans  Bang  noget  om 
udvandring,  om  grimme  rygter,  der 
skader  mormonerne  meget,  om  fra- 
fald, men  slutter  med  en  opløftende 
beretning  om  en  mirakuløs  helbredel- 
se i  Tårs  sogn:  »  på  dette  jærtegn 

omvendte  mange  sig  der,  siger  Jens. 
Ansgarius  og  Poppo  kunne  ikke  have 
gjort  det  bedre.« 

Dermed  ender  beretningen  om 
mormonpræsten  Jens  Heden  og  hans 
lille  menighed  i  mosen. 

Skulle  en  læser  sidde  inde  med 
yderligere  oplysninger  vil  det  glæde 
mig  at  modtage  dem.  Men  lad  os  ære 
mindet  om  disse  tapre,  udholdende 
pionerer,  der  for  mere  end  100  år  si- 
den lagde  grunden  til  de  nuværende 
danske  stave. 
H.K.Frederiksen 


Ændringer  i 
to  af  kirkens 
styrende  organer 

Ældste  Robert  D.  Hales 
som  ny  præsiderende 
biskop 

Ved  generalkonferencen  d.  6.  april 
reorganiserede  man  Det  præsiderende 
Biskopråd,  som  administrerer  kirkens 
timelige  anliggender.  Ældste  Robert 
D.  Hales  fra  De  halvfjerds'  første 
Kvorum  blev  kaldet  som  præsideren- 
de biskop.  Han  afløser  biskop  Victor 
L.  Brown  der  sammen  med  sine  to 
rådgivere,  biskop  H.  Burke  Peterson 
og  biskop  J.  Richard  Clarke  blev  op- 
retholdt som  medlemmer  af  De  halv- 
fjerds' første  Kvorum.  Biskop  Hales' 
rådgivere  blev  biskop  Henry  B.  Fy- 
ring og  biskop  Glenn  L.  Pace.  Den  1. 
juni  bliver  ældste  Victor  L.  Brown 
præsident  for  Salt  Lake  templet.  Han 
efterfølger  derved  præsident  Marion 
D.  Hanks  fra  De  halvfjerds'  præsidi- 
um. Ældste  Peterson  skal  være  præsi- 
dent for  Jordan  River  Temple.  efter 
præsident  Donovan  H.  Van  Dam.  og 
ældste  Clarke  bliver  missionspræst  for 
South  Africa  Cape  Town  Mission. 

Der  blev  kaldet  3  nye  medlemmer 
af  De  halvfjerds'  første  Kvorum, 
nemlig  ældste  Hans  Benjamin  Ring- 
ger, Birsfelden,  Sweits,  ældste  Waldo 
Pratt  Call,  Colonia  Juarez,  Chihua- 
hua,  Mexico  og  ældste  Helio  da  Ro- 
cha  Camargo,  Resende,  Brazilien. 

Der  blev  også  udnævnt  tre  nye  om- 
rådepræsidentskaber der  skal  virke  i 
internationale  områder.  Der  vil  nu 
også  komme  områdepræsidentskaber 
i  Brazilien,  Mexico  og  måske  i  Japan. 
Church  News 


Udstilling  i  Aalborg 

12  billeder  af  den  nok  så  kendte 
mormonmaler  fra  pionærtiden,  C.  C. 
A.  Christensen,  vil  den  24.  juni  blive 
udstillet  i  »Huset«  i  Aalborg.  Udstil- 
lingen er  arrangeret  af  Rebildselskab- 
et. 

Hvordan  man  studerer  skriften  effektivt 


Som  barn  tog  jeg  med  min  far  når 
han  skulle  holde  tale  i  kirken.  Han  er 
en  god  taler,  og  når  han  citerede  fra 
skriften  følte  jeg  sandheden  og  styr- 
ken i  det  han  sagde.  Det  var  begyn- 
delsen til  min  kærlighed  til  sandhe- 
den, og  min  værdsættelse  af  skrifter- 
ne. 

Jeg  betragter  skriften  som  en  stor 
kilde  til  sandhed,  så  jeg  glæder  mig 
altid  til  at  sc  hvad  jeg  vil  lære.  når  jeg 
studerer. 

For  at  få  en  effektiv  oplevelse,  sæt- 
ter jeg  en  bestemt  tid  af  til  studium, 
og  jeg  vælger  de  omstændigheder  der 
vil  give  mig  mest  ro.  og  de  tidspunk- 
ter hvor  jeg  føler  mig  mest  frisk. 

.leg  begynder  altid  med  en  bøn, 
hvor  jeg  beder  om  hjælp  til  at  forstå 
skrifterne,  og  til  at  kunne  koncentrere 
mig.  For  at  spare  tid  har  jeg  altid  de 
bøger  med,  som  jeg  skal  bruge  når  jeg 
studerer.  Det  er  skrifterne  og  adskilli- 
ge kilde-bøger,  skrevet  af  generalau- 
toriteter, som  er  mig  til  stor  hjælp. 

Mit  mål  når  jeg  studerer,  er  at  finde 
de  principper  skriften  lærer  os.  Det 
gør  jeg  ved  at  læse  langsomt  og  tænke 
over  betydningen  af  hver  sætning. 
Hvis  jeg  ikke  forstår  det  jeg  læser  helt 
klart,  slår  jeg  t)p  på  henvisningerne 
under  sætningen,  og  læser  i  mine  kil- 
de-bøgei-.  Når  jeg  er  færdig  med  et 
afsnit,  eller  et  kapitel  sammenfatter 
jeg,  enten  inden  i  mig  selv  eller  højt, 
princippet,  hvorfor  det  er  vigtigt  og 
hvordan  det  kan  anvendes.  .leg  stand- 
ser og  tager  tid  til  at  se  hvordan  det 
gælder  i  mit  liv,  i  mine  daglige  aktivi- 
teter. 

Der  har  været  tider  hvor  jeg.  selv 
efter  grundig  læsning  og  efterforsk- 
ning, ikke  forstår  et  afsnit.  .leg  har  så 
bedt  og  givet  udtryk  for  mit  behov,  og 
ved  en  nøje  genlæsning,  og  koncen- 
tration får  jeg  en  forståelse  af  betyd- 
ningen. Da  det  står  meget  klart  ved 
sådanne  lejligheder,  ved  jeg  at  det 
kommer  fra  Helligånden. 

Skrifterne  har  givet  mig  flere  op- 
lysninger om  hvordan  jeg  skal  leve  i 
min  hverdag  og  en  større  forståelse 
for  absolutte  sandheder  end  noget 
andet  materiale  jeg  har  gennemgået. 
.Jeg  er  så  taknemmelig  for  denne  stor- 
slåede kilde  der  er  tilgængelig  for  mig. 
-  Sharon  Glad,  Summit  Park,  Utah. 


Åndelig  føde  hver  dag  er 
lige  så  vigtig  som 
morgenmaden! 


Behov  for 
åndelig  føde 

Alle  har  brug  tor  et  godt  morgenmål- 
tid for  at  begynde  dagen  rigtigt.  Mor- 
genen er  også  et  godt  tidspunkt  at  gi- 
ve familien  åndelig  mad  på. 

Det  gøres  ved  at  have  al  maden  pa- 
rat. Vi  velsigner  maden  og  mor  læser 
mens  alle  andre  spiser  morgenmad. 
Børnenes  tanker  vandrer  ikke,  og 
deres  munde  er  fulde  -  så  der  er  stille. 
Man  har  deres  udelte  opmærksomhed 
i  10-15  minutter.  .leg  har  også  fundet 
ud  af.  at  jeg  bedre  kan  belære  dem  ud 
fra  skriften  med  historier,  og  så  give 
dem  nogle  hurtige  spørgsmål  efter 
hvert  kapitel.  Det  har  virket  udmær- 
ket hos  os,  og  det  er  en  dejlig  følelse 
at  vide,  at  jeg  er  begyndt  dagen  med 
også  at  give  dem  åndelig  føde. 
Mary  Christine  Gough,  Gentry,  Ark. 

Forpligtet  til 
dagligt  studium 

Lad  mig  fortælle  hvordan  vi  kom 
igang  med  at  studere  hjemme  hos  os: 

-  Vi  bad  Herren  om  at  hjælpe  os 
med  at  gøre  dette  program  til  en  del 
af  vort  daglige  liv. 

-  Vi  valgte  et  tidspunkt.  Efter  at 
have  prøvet  nogle  gange  fandt  vi  ud 
af.  at  vi  som  oftest  er  sammen  ved 
spisetid.  Så  valgte  vi  at  studere  skrif- 
ten lige  efter  aftensmaden. 

-  Vi  involverede  hele  familien  ved 
at  give  forskellige  familiemedlemmer 
til  opgave  at  minde  os  om  at  vi  skat 
studere  hver  dag.  Vi  har  også  vore 
skrifter  liggende  i  en  stak  nær  ved  spi- 
sebordet, for  at  minde  os  om  det. 

-  Vi  gjorde  studiet  mere  betyd- 
ningsfuldt ved  at  definere  ord  og  sæt- 


ninger, og  ved  at  tale  om  hvordan  det 

læste  gælder  for  os. 

Diana  Cardon,  Camp  Pendleton, 

Californien. 

Tilføj  personlige 
henvisninger 

Gud  er  den  egentlige  kilde  til  vor 
kundskab,  og  han  har  givet  os  skrif- 
terne for  at  vi  kan  opnå  kundskab  og 
finde  trøst.  1  skrifterne  kan  vi  finde 
love  hvorpå  de  velsignelser  vi  ønsker 
er  forjættede. 

Ransag  skrifterne  for  at  finde  svar 
på  aktuelle  spørgsmål  og  problemer. 
Dit  ønske  om  at  få  svar  vil  holde  in- 
teressen fangen.  Begynd  at  studere  et 
emne.  og  følg  alle  de  skriftstedshenvis- 
ninger  og  Ibdnoter  der  måtte  være  i 
forbindelse  med  emnet. 

Farv  skriftstederne  i  forskellige 
farver  efter  deres  forskellige  betyd- 
ning. Farv  sidens  kant,  eller  tegn  en 
firkant  omkring  forskellige  vers,  for 
at  lægge  vægt  på  dem. 

Brug  margenen  til  at  skrive  dine 
egne  krydshenvisninger.  Lad  de  lette- 
at-huske  skriftsteder  lede  dig  til  andre 
gode  skriftsteder. 
-  James  L.  Mariott,  Draper,  Utah. 

Opdag 
nye  dybder 

For  omkring  1 1  år  siden  kunne  jeg 
mærke  at  mit  vidnesbyrd  begyndte  at 
vakle.  1  den  periode,  hvor  jeg  ikke 
kunne  finde  en  mening  med  min  til- 
værelse, blev  jeg  påvirket  af  en  god 
ven  og  en  religionslærer,  som  begge 
anbefalede  en  halv  times  studium  i 
skriften  hver  dag,  og  at  indgå  oprigti- 
ge pagter  med  Herren.  .leg  vidste  at 
jeg  havde  brug  for  at  ændre  levevis,  så 
jeg  indgik  en  pagt  med  Herren  om  at 
studere  skriften  hver  dag. 

1  lang  tid  var  det  svært  at  holde  mit 
løfte,  og  ofte  faldt  jeg  i  søvn  over 
skrifterne  om  aftenen,  for  så  at  vågne 
op  med  den  viden,  at  jeg  ikke  havde 
læst  i  en  halv  time. 

Min  læsning  har  dog  belønnet  mig 
på  mange  måder.  Jeg  har  udviklet  en 
stor  kærlighed  til  skrifterne.  Ikke  alle 
læsestunder  har  været  lige  lette,  eller 
inspirerende,  men  i  årenes  løb  er  min 
viden  og  mit  vidnesbyrd  vokset.  Jeg 
finder  også  ny  indsigt  i  ting  jeg  har 
læst  igen  og  igen. 
Eve  Orr,  Greybull,  Wyoming. 

Stå  tidligt  op 
for  at  læse 

For  omkring  seks  år  siden  begyndte 
vores  familie  at  læse  sammen  i  skrif- 
terne hver  dag  klokken  6  om  morge- 
nen. Til  at  begynde  med  lød  det  at 
skulle  op  1  1/2  time  tidligere  end 
sædvanligt  skrækindjagende.  Men  da 
vore  forældre  sagde  at  vi  ville  gøre  det 
en  måned  som  en  prøvetid  var  vi  let- 
tede, for  vi  var  sikre  på  at  det  aldrig 
ville  gå  godt. 

Vi  læser  stadigvæk.  Ved  at  læse  et 
kapitel,  bede  og  synge  hver  morgen  er 
vi  i  sandhed  parate  til  at  begynde  en 
ny  dag. 

Afton  Atwood,  Castro  Valley, 
Californien. 

Sæt  et  bestemt 
tidspunkt  til  side 

I  begyndelsen  af  det  nye  år  besluttede 
min  mand  og  jeg  os  for  at  studere 
skrifterne  hver  aften  før  vi  går  i  seng. 

Vi  ser  frem  til  at  trække  os  tilbage 
til  vort  soveværelse  og  læse  i  skrifter- 
ne hver  for  sig.  Vi  bærer  vidnesbyrd 
for  hinanden  om  de  ting  vi  har  læst. 
Ligegyldigt  hvor  sent  det  er  studerer 
vi  altid  i  skriften. 

Det  er  en  vidunderlig  måde  at  slut- 
te dagen  på.  Det  er  blevet  en  særlig  tid 
for  os. 

Connie  Greelee,  Greenwood, 
Mississippi. 

Studium  sammen 
med  børnene 

Den  største  udfordring  ligger  i  at 
komme  igang.  Det  er  svært  at  finde 


15-20  minutter  hver  dag.  Det  er  også 
svært  at  holde  de  små  børns  interesse 
fangen  i  det  stykke  tid. 

Jeg  besluttede  mig  for  at  det  var 
vigtigere  at  få  små  børn  ind  i  vanen  at 
studere  hver  dag  end  at  tilbringe  et 
fastsat  antal  minutter  med  at  studere. 
Så  vi  begyndte  med  at  læse  et  eller  to 
vers  om  dagen.  Så  blev  det  til  mere  og 
mere,  indtil  hvert  familiemedlem  hver 
læste  et  vers.  De  helt  små  »læste«  der- 
es vers  ved  at  gentage  det  efter  foræld- 
rene. Vi  lod  dem  pege  på  ordene 
imens,  som  om  de  virkelig  læste  det 
selv. 

Verleen  Heck,  Idaho  City,  Idaho. 


Hvordan  gør  vi: 

1.  Afmærk  skriftsteder  og 
skriv  flere  henvisninger  til 
fremtidigt  studium. 

2.  Sæt  et  bestemt  tidspunkt 
til  side  til  det  daglige 
skriftstedsstudium. 

3.  Studér  emner  og  slå 
henvisninger  efter. 

4.  Vær  kreativ  for  at  gøre 
børnenes  studium  til 
noget  produktivt. 

Fra  »Church  News« 


Og  da  ikke  alle  har  tro,  så  søg 
med  flid  og  lær  hinanden  visdoms 
ord;  ja,  søg  visdom  i  de  allerbed- 
ste bøger,  søg  efter  kundskab 
ved  læsning  og  ved  tro. 

L  og P 88: 118 


Fra  hjælpeforeningen 
i  Fredericia 
har  vi  modtaget: 

H  jælpeforeningen  har  haft  mange  in- 
teressante og  lærerige  hjemkundskabs- 
møder.  F-'ølgende  er  blot  ét  eksempel 
på  disse  møder: 

Efter  indledning,  lektie  og  første 
miniklasseperiode  samledes  alle  sø- 
stre for  at  høre  om  »Leve-som-før-for- 
eningen«:  To  kvinder,  som  begge  har 
fået  fjernet  begge  bryster  efter  kræft  - 
den  ene  for  5  år  siden,  den  anden  for 
10  år  siden  -  fortalte  om  dem  selv  og 
om,  hvordan  de  nu  hjælper  andre  i 
samme  situation.  De  fortalte  om 
angst  og  kriser,  men  også  om  styrke 
og  glæde  ved  livet.  De  fortalte,  at  »det 
nytter  noget«,  om  deres  tro  på  livet, 
hvad  de  har  gjort,  og  hvad  vi  kan  gø- 
re. Der  var  mange  spørgsmål  fra  sø- 
strene efter  indledningen. 

Hvor  bør  vi  være  taknemmelige  for 
livet.  Fuglene  synder  endnu  smukkere 
efter  sådan  en  aften. 
NA 

Udsendt 
missionær: 


Bror  l  orben  Hansen,  Silkeborg,  rej- 
ste d.  20.  september  1984  til  Pitts- 
burgh Missionene  i  Pensylvanien. 
Vi  bringer  meget  gerne  billeder  af  vore 
udsendte  missionærer,  og  opfordrer 
derfor  forældre  eller  w  ard/ grene  til  at 
sende  et  billede  af  missionæren,  om- 
kring afrejsetidspimktet.  Helst  i  sort/- 
hvid 

